शहर के हजारों घरों में लोगों को दूसरे दिन भी पानी नहीं मिला। बिजली संकट के चलते अल्लापुर के दो हजार घरों को बुधवार को भी पानी के लिए भटकना पड़ा। कालिंदीपुरम आवास योजना में एक नलकूप खराब होने से भाऊ साहब देवरस और नंदगांव सेक्टर में दो दिन से जलापूर्ति ठप है। रसूलाबाद के 500 से अधिक घरों में भी दो दिन से लोगों को पानी नहीं मिल पा रहा है। लूकरगंज में भी नलकूप खराब होने से सुबह जलापूर्ति ठप रही।